CELEX: 62016CN0481
Language: et
Date: 2016-09-02 00:00:00
Title: Kohtuasi C-481/16: 2. septembril 2016 esitatud hagi – Euroopa Komisjon versus Kreeka Vabariik

17.10.2016   
            
            
               ET
            
            
               Euroopa Liidu Teataja
            
            
               C 383/9
            
         2. septembril 2016 esitatud hagi – Euroopa Komisjon versus Kreeka Vabariik
   (Kohtuasi C-481/16)
   (2016/C 383/12)
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: A. Bouchagiar ja B. Stromsky)
   
      Kostja: Kreeka Vabariik
   
      Hageja nõuded
   
   
               —
            
            
               tuvastada, et kuna Kreeka Vabariik ei ole ettenähtud aja jooksul võtnud kõiki vajalikke meetmeid, et täita komisjoni 27. märtsi 2014. aasta otsust riigiabi SA.34572 kohta, mida Kreeka andis Larco General Mining & Metallurgical Company SA.-le, või kuna Kreeka Vabariik ei ole igal juhul komisjoni asjakohasel viisil teavitanud otsuse artikli 5 kohaselt võetud meetmetest, siis on Kreeka Vabariik rikkunud talle nimetatud otsuse artiklitest 3, 4 ja 5 ning Euroopa Liidu toimimise lepingust tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   
               1.
            
            
               Vastavalt Euroopa Komisjoni 27. märtsi 2014. aasta otsusele (menetlus SA.34572), oli Kreeka Vabariik kohustatud nelja kuu jooksul tagasi nõudma õigusvastase riigiabi, mida ta oli Larcole andnud, ning asjakohasel viisil teavitama Euroopa Komisjoni tagasinõudmiseks vajalikest meetmetest. Kõnealune abi seisnes Larcole aastatel 2008, 2010 ja 2011 antud riigigarantiis ning riigi osaluses äriühingu kapitali suurendamises 2009. aastal.
            
         
               2.
            
            
               Kreeka Vabariik ei nõudnud abi siiski nelja kuu jooksul tagasi, nagu ta oleks pidanud seda tegema. Lisaks sellele ei ole Kreeka Vabariik jätkuvalt võtnud vajalikke meetmeid otsuse täitmiseks. Igal juhul ei ole Kreeka Vabariik asjakohasel viisil teavitanud Euroopa Komisjoni otsuse täitmiseks võetud meetmetest.